  Майя Бывальцева Нырысетӥез кафе но кунокуа пуктэмын луоз Удмуртиысь «Лудорвай» музей-заповедник вӧзын. Ворсам экскурсия дыръя со сярысь вераз элькунысь лулчеберетъя но туризмъя министр Владимир Соловьёв. «Кӧня ке ар талэсь азьло музейлы ватсаса 20 гектар музъем висъязы, ӵапак инфраструктуралы, али со ӧвӧл, нош кулэяськон вань. Музейлэн интывылаз пуктӥськыны уг яра. Матысь дыре луоз инвестор, со кафе но кунокуа пуктонэз ас вылаз басьтоз», — вераз Владимир Соловьёв. Тодэ вайытом, 2016-тӥ арын «Лудорвайлэн» котырес дырпусэз — 30 ар талэсь азьло заповедникез кылдытон сярысь пуктэт гожтэмын вал. 16-тӥ куартолэзе иворъёсъя «Удмуртия» агентствоысь журналистъёс музее ворсам экскурсие вуылӥзы. Тегъёс: Туризм Удмуртия Лудорвай инвестициос ВладимирСоловьёв  